Diari Oficial de la Generalitat Valenciana


Sumari del DOGV 5977, del 18-03-2009 (2009/2832)

ORDE de 10 de febrer de 2009, de la Conselleria d'Educació, per la qual s'autoritza l'obertura i funcionament del centre docent britànic a Espanya de nova creació denominat British Infant School of Lliria, a Llíria.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5977

Data del DOGV
:   18-03-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/2832


Data del document
:   10-02-2009

Organisme emissor
:   Conselleria d'Educació

Tipus de document
:   Ordre

Descriptors 

:   * Llíria
    * guarda de xiquets
    * ensenyament privat
    * educació preescolar
    * centre d'ensenyament

ORDE de 10 de febrer de 2009, de la Conselleria d'Educació, per la qual s'autoritza l'obertura i funcionament del centre docent britànic a Espanya de nova creació denominat British Infant School of Lliria, a Llíria. [2009/2832]  
L'expedient ha sigut iniciat pel representant de l'entitat British Infant School of Lliria, SL, en sol·licitud d'autorització per a l'obertura i funcionament d'un centre docent britànic de nova creació, per a alumnes estrangers exclusivament, denominat British Infant School of Lliria, a Llíria.  
Consta en l'expedient el corresponent certificat expedit per la representació diplomàtica britànica acreditada a Espanya, British Council, on es constata el compliment dels requisits del país d'origen per a l'autorització temporal per un any, per a impartir des del curs Pre-Nursery (2 anys) fins al curs Year 1 (5 anys) del currículum nacional d'Anglaterra i País de Gal·les, amb capacitat per a 70 alumnes.  
L'expedient ha sigut tramitat per la Direcció Territorial d'Educació de València i consta de l'informe favorable de la Unitat Tècnica, de data 20 de gener de 2009, pel que fa al compliment del que disposen els articles 5 i 6 del Reial Decret 806/1993, de 28 de maig (BOE de 23.06.93) sobre règim de centres estrangers a Espanya.  
Vistes la Llei Orgànica 8/1985, de 3 de juliol (BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm.106 de 04.05.2006); el Reial Decret 806/1993, de 28 de maig (BOE de 23.06.1993) sobre règim de centres estrangers a Espanya, i la resta de legislació que resulta aplicable.  
Vista la proposta de la Direcció General d'Ordenació i Centres Docents, i en exercici de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Primer  
Autoritzar amb caràcter temporal, l'obertura i funcionament del centre docent estranger, en els termes i condicions que a continuació s'especifiquen.  
Denominació genèrica del centre: centre privat estranger  
Denominació específica del centre: British Infant School of Lliria  
Titular: British Infant School of Lliria, SL  
Domicili: c/ Mare de Déu del Cap, núm.10. Urbanització Montejarque  
Localitat: Llíria (46093)  
Província: València  
Codi: 91875012  
Ensenyances que s'autoritzen i capacitat:   
S'autoritza la impartició del currículum nacional d'Anglaterra i País de Gal·les, amb caràcter temporal, des de l'inici del curs 2008-2009 i abans de l'inici del curs escolar següent, des del curs de Pre-Nursery (de 2 anys d'edat) fins al curs de Year 1 (de 5 anys d'edat) amb un total de 70 places escolars.  
Alumnat autoritzat: estranger.  
Segon  
El reconeixement dels estudis cursats s'ajustarà al que disposa la normativa reguladora d'homologació i convalidació de títols i estudis estrangers d'educació no universitària, segons el que establix l'article 8 del Reial Decret 806/1993.  
DISPOSICIONS ADDICIONALS  
Primera  
El titular del centre haurà de sol·licitar, davant de la Direcció Territorial d'Educació, l'autorització definitiva quan dispose del certificat expedit per la representació diplomàtica britànica acreditada a Espanya, British Council, on es constate el compliment dels requisits del país d'origen per a la seua autorització plena.  
Segona  
La present orde donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present orde tindrà efectes el dia que es publique en el Diari Oficial de la Comunitat Valenciana.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos des de l'endemà de la notificació.  
València, 10 de febrer de 2009  
El conseller d'Educació,  
ALEJANDRO FONT DE MORA TURÓN